KA MORAGO ga mehla ya Simisone, Samuele o ile a hlankela e le moporofeta le moahlodi kua Isiraele. Baisiraele ba be ba duletše go mmotša gore ba nyaka go swana le ditšhaba tše dingwe gomme ba bušwe ke kgoši ya motho. Le ge kgopelo ye e ile ya nyamiša Jehofa, o ile a laela Samuele gore a ba theetše. Modimo o ile a kgetha monna yo a ikokobeditšego yo a bitšwago Saulo gore e be kgoši. Lega go le bjalo, ge nako e dutše e e-ya Kgoši Saulo o ile a thoma go ikgogomoša le go se kwe. Jehofa o ile a mo lahla e le kgoši gomme a botša Samuele gore a kgethe kgoši e nngwe—lesogana leo le bitšwago Dafida. Lega go le bjalo, go be go tla feta nywaga pele Dafida e e-ba kgoši. 12. Baratani ba Bakeresete ba ka dira jang gore ba ‘tshabe kgokafalo’ ka nako ya fa ba sa ntse ba ratana?